Asfuggel-a yettuɣal ɣer uzemz aqbur anda agellid amaziɣ Cacnaq amezwaru yennuɣ mgal agellid Aferɛun Ramsis II, asmi yeɣli Ramsis II yuɣal Cacnaq d agellid ɣef Yiferɛunen, yesbed tawacult n udabu tis 22. Ilmend n wass-a icudden ɣer umezruy, Asqqamu unnig n timmuzɣa i ihegga-d yiwen n wahil n uqeddic adelsan yeḍran deg teɣrimt n yidles deg Lezzayer tamaneɣ, ahil-a d amerkanṭi iddumen semmus n wussan, deg-s llant tefsarin n wayen yerzan ansayen ama d tuččit, iselsa, allalen semrasen deg uxxam akked tfellaḥt, daɣen llant tefsarin yerzan asnulfu d ufares ama d isura s tmaziɣt, idlisen ɣef yal taɣult. D amalas yeččuren d aqeddic adelsan am yisaragen, amezgun, timeɣriwin n ccna d tmedyazt. Ahil ur yeḥbis ara da yella-d umarreḥ ɣer waṭas n temnaḍin n tmurt. Iberdan n umarreḥ bḍan ɣef semmus n teɣlamin “caravanes”.